478 



videbimus. Nunc itaque ad alia. Princeps Auraicus in hiberna 

 nunc deduxit milites. Ipse retenta parte exercitus Arnemii 

 haeret, ut in hostium machinationes intentus sit, si forte 

 quid aggredi velint, cum plaeraque nunc flumina vadosa 

 sint. Rediturus tamen brevi fertur in hane urbem. Clades 

 et ignominia prope Slusas ab Hispanis accepta, maior fuit 

 multorum opinione. Nam ex primariis non pauci occisi, et 

 multa instrumenta militaria armaque amissa sunt. Tantus 

 terror Panicus fuit in fuga, quem recessum vocant, ut mi- 

 lites regiae viae obliti per avia et uliginosa loca hinc inde 

 dispersi evaserint, submersis et oppressis pluribus. Tenta- 

 runt etiam aliis in locis Hispani aliquid, sed detectis insi- 

 diis nihil effecerunt. Sic aestas cum autumno praeterierunt, 

 non adeo magnis utrimque rebus gestis, praeter exspecta- 

 tionem omnium! Conventus Ordinum Hollandiae 17 huius 

 Mensis, stilo loci, incipiet. Ad illum et Principis reditum 

 cum reiectum sit ab Ordinibus Generalibus totum, quod 

 hactenus saepe ursi, negotium, idcirco diuturniore adhuc 

 mihi patientia opus est. Interea aliquid litterarum sive ab 

 111. Gen:ta Tua, sive a D. Salvio me accepturum spero. Ce- 

 tera in hane rem prioribus meis saepius perscripsi, ut re- 

 petitio ulterior odiosa futura esset. Abrumpo igitur, et vota 

 solemnia pro salute et crebris victoriis S. R. M:tis, Domini 

 nostri clementissimi, divino numini nuncupans, 111. Gen:tem 

 Tuam quam optime valere iubeo. Ex loco consveto, T 3 ^ No- 

 vemb. anno 1626. 



Zobelius ex Gallia rediit, accepto optimo responso, ut 

 audio. Utinam verbis res ipsa respondeat. Novus Legatus 

 Venetus indies hic exspectatur. Constat enim eum fuisse 

 Parisiis. 



In tergo: Praesent. Stockholm d. 12 Decemb. (1626). 



